open-index/open-wikipedia-markdown huggingface dataset:
6256 Canova

**6256 Canova (4063 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty kuvanveistäjä Antonio Canovan (1757–1822), mukaan.

## Lähteet
Olavi Vuorelainen

**Olavi Mathias Vuorelainen** (25. helmikuuta 1915 Viljakkala – 25. heinäkuuta 2003 Espoo) oli suomalainen saniteettitekniikan professori.

Olavi Vuorelaisen vanhemmat olivat opettaja Werner Wilhelm Vuorelainen ja Eeva Hilda Pynnä ja puoliso vuodesta 1945 Toini Anneli Nieminen. Vuorelainen tuli ylioppilaaksi Tampereen lyseosta 1936 ja valmistui Helsingin yliopistosta filosofian kandidaatiksi 1944 ja Teknillisestä korkeakoulusta diplomi-insinööriksi 1949 ja tekniikan lisensiaatiksi 1960. Tekniikan tohtoriksi hän väitteli siellä 1961.

Vuorelainen oli Physica-yhtiön fyysikko 1945–1946, kauppa- ja teollisuusministeriön ylimääräinen oppikirjojen tarkastaja 1946–1947 ja VTT:n tutkimusinsinööri 1947–1963. Teknillisessä korkeakoulussa hän oli assistentti 1949–1957 ja saniteettitekniikan professori 1963–1980. Vuorelainen sekä julkaisi tutkimuksia että kirjoitti tietoteoksia.
## Lähteet
Marc Rich

**Marc Rich** (synt. **Marcell David Reich**, 18. joulukuuta 1934 Antwerpen, Belgia – 26. kesäkuuta 2013 Luzern, Sveitsi) oli kansainvälisesti toiminut belgialais-yhdysvaltalainen raaka-ainekauppias, jota kutsuttiin 1990-luvulla maailman etsityimmäksi valkokaulus&shy;rikolliseksi muun muassa lahjonta- ja veropetossyytteidensä takia. Hän perusti maailman suurimpiin raaka-aineiden välittäjiin kuuluvan Glencore-yhtiön edeltäjän, Marc Rich + Co:n. Uransa aikana Marc Rich nousi sinkin, hopean ja alumiinin merkittäväksi kauppiaaksi ja kehitti raakaöljylle suuret öljy-yhtiöt ohittavan kaupankäyntitavan.

Marc Rich joutui Yhdysvalloissa vuonna 1983 syytetyksi 65 eri syytekohdasta, muun muassa verorikoksista ja laittomasta kaupankäynnistä Iranin kanssa panttivankikriisin 1979–1981 aikana. Liittovaltion syyttäjänä New Yorkin osavaltiossa tuolloin toiminut Rudy Giuliani kuvasi juttua maan kaikkien aikojen suurimmaksi veronkiertotapaukseksi. Rich maksoi noin 200 miljoonan Yhdysvaltain dollarin sakot, mutta pakeni sitten Sveitsiin välttyäkseen oikeudenkäynniltä, joka olisi saattanut merkitä erittäin pitkää vankeustuomiota. Presidentti Bill Clinton armahti hänet vuonna 2001, viimeisenä virassaolopäivänään. Clinton on myöhemmin sanonut katuvansa armahdusta, joka tahrasi hänen mainettaan.

Maanpakonsa aikana Rich yritti saada yritykselleen määräävän markkina-aseman maailman sinkkikaupasta. Hanke epäonnistui, ja vuosina 1993–1994 Rich joutui myymään enemmistöosuuden konkurssikypsästä Marc Rich + Co:sta uudelle Glencore International -yhtiölle, jonka perusti yrityksen muu toimiva johto eräänlaisena management buyoutina. Glencoren johto toimi sen jälkeenkin läheisessä yhteistyössä viranomaisia piileskelleen Richin kanssa tämän kuolemaan saakka.

Sveitsin-vuosiensa aikana Rich joutui varomaan matkustelua, sillä Yhdysvaltain liittovaltion poliisi etsi häntä maailmanlaajuisesti vastaamaan osaltaan rikoksista, joista hänen johtamansa yhtiöt oli jo tuomittu noin 90 miljoonan dollarin sakkoihin. Rich onnistuttiin melkein saamaan kiinni muun muassa Suomessa, jonne hän lensi yksityiskoneellaan syyskuussa 1991. Rich seurueineen oli jo laskeutumassa Helsinki-Vantaan lentoasemalle, kun hän sai jostakin tiedon kentällä odottavista FBI:n miehistä ja määräsi koneen kääntymään pois.

Marc Rich oli vuosina 1966–1996 naimisissa laulaja-lauluntekijä Denise Eisenberg Richin (s. 1944) kanssa. He saivat kolme tytärtä.

Rich kuoli Sveitsissä 78-vuotiaana kesäkuussa 2013.

## Lähteet
Dunkerque (täsmennyssivu)

**Dunkerque** tai **Dunkirk** tarkoittaa muun muassa seuraavia:

;Dunkerque
* Dunkerque, kaupunki Pohjois-Ranskassa
* USL Dunkerque, ranskalainen jalkapalloseura
* Dunkerque (1918), Ranskan laivaston Amiens-luokan sluuppi

;Dunkirk
* Dunkirk,  Christopher Nolan ohjaama vuonna 2017 ensi-iltansa saanut sotaelokuva
* HMS Dunkirk (D09), Britannian kuninkaallisen laivaston Battle-luokan hävittäjä, laskettu vesille 1945

## Katso myös
* Dunkerquen evakuointi
Flore (1869)

**Flore** oli Ranskan laivaston Circé-luokan puinen 2. luokan potkurifregatti (), joka luokiteltiin 1. luokan risteilijäksi () ennen palvelukseenottoa.

## Valmistus
Alus tilattiin Rochefortin laivastontelakalta, missä köli laskettiin 26. heinäkuuta 1847. Aluksella aloitettiin 1858 muutostyöt, joissa sille asennettiin höyrykone. Se laskettiin vesille 27. helmikuuta 1869 ja otettiin palvelukseen 1. helmikuuta 1870 koeajoja varten. Alus otettiin palvelukseen vuoden lopulla.

## Palvelus
Alus oli 1870 Tyynenmeren laivastoasemalla, kunnes se siirrettiin 1882 reserviin. Alus määrättiin kesäkuussa 1876 korvaamaan *Renommée* Brestin aliupseerien merikelpoisena koululaivana, missä tehtävässä alus aloitti syyskuussa ja jatkoi vuoteen 1882. Alus oli vuodesta 1879–1881 koulutusdivisioonan lippulaivana. Alus oli 1882–1883 lippulaivana Intian valtameren asemalla ja Pohjois-Atlantin asemalla 1884–1886. Alus poistettiin laivastoluettelosta 18. lokakuuta 1886, minkä jälkeen se oli Brestin satamamestarin lippulaivana ja merimieskoulun koululaivana 1888–1899. Alus myytiin romutettavaksi 1901.

## Lähteet
*
*

### Viitteet
Alex Borg

**Alex Borg** (s. 10. heinäkuuta 1995) on maltalainen kansallispuolueen poliitikko, joka valittiin puolueensa puheenjohtajaksi vuonna 2025. Valintansa myötä hän on ensimmäinen Gozon saarella syntynyt ja nuorin maltalainen puolueen puheenjohtaja. Hän voitti vastaehdokkaansa Adrian Delian 44 äänellä. Borg äänestettiin Maltan parlamenttiin vuoden 2022 parlamenttivaaleissa. Hän on oppositiojohtaja vuodesta 2025.

Borgin isä Tony Borg oli Fontanan pormestari ja ministeri Giovanna Debonon kansliapäällikkö. Alex Borg valmistui juristiksi Maltan yliopistolta 2019. Seuraavana vuonna hänet valittiin Kansallispuolueen nuorisojärjestön toimeenpanokomitean Gozon koordinaattoriksi. Emopuolueen toimeenpanokomiteaan hän pääsi heinäkuussa 2021. Vuoden 2022 parlamenttivaaleissa hänet valittiin parlamentin jäseneksi 6&nbsp;108 äänellä. Kansallispuolueen puheenjohtajaksi valittu Borg sai osakseen arvostelua puolueensa entiseltä ehdokkaalta Kevin Cassarilta, joka luonnehti häntä työväenpuolueen Troijan hevoseksi. Cassar arvosteli hänen myönteistä suhtautumistaan Yhdysvaltain presidentti Donald Trumpiin.

Politiikan ulkopuolella Borg on toiminut mallina. Hän voitti Mr World Malta -kilpailun vuonna 2020. 

## Lähteet
Astrée (1859)

**Astrée** oli Ranskan laivaston 2. luokan potkurifregatti.

## Valmistus
Pierre le Grixin suunnittelema alus tilattiin 50-tykkisenä Astrée-luokan purjefregattina Lorientin laivastontelakalta, jossa köli laskettiin 26. heinäkuuta 1845. Alus siirrettiin 1859 muunnettavaksi höyrykäyttöiseksi, jollaisena se laskettiin vesille 24. joulukuuta 1859 ja otettiin palvelukseen 9. maaliskuuta 1860.

## Palvelus
Alus poistettiin laivastoluettelosta 3. toukokuuta 1877, minkä jälkeen se sijoitettiin kasarmiksi ja varastoksi Lorientiin. Vuonna 1913 alus nimettiin *Ponton No 2:ksi*, jotta nimi vapautuisi uudelle sukellusveneelle. Alus myytiin 1922 romutettavaksi.

## Lähteet
*

### Viitteet
Circé-luokka (risteilijä)

**Circé-luokka** oli Ranskan laivaston kahden puisen 2. luokan potkurifregatin () muodostama alusluokka, jonka alukset luokiteltiin 1. luokan risteilijöiksi () ennen palvelukseenottoa.

## Alukset
Maaliskuussa 1858 *Circéen* ja *Floreen* määrättiin asennettavaksi Rochefortissa puolet Intrépidelle valmistetusta nelisylinteristä 900&nbsp;nhp:n propulsiojärjestelmästä, jotka jaettiin Charles-Marie Brunin suunnitelmien mukaan. Albin Vidal suunnitteli alusten tarvitsemat muutokset. Suunnitelmat hyväksyttiin 28. syyskuuta. Suunnitelman mukaan alusten pituus kasvoi 22 metriä.

## Lähteet
*
*

### Viitteet
Hermione-luokka

**Hermione-luokka** oli Ranskan laivaston kahden puisen 2. luokan potkurifregatin () muodostama alusluokka.

## Alukset
Luokan alukset valittiin 1858 seitsemän muun aluksen mukana muutettavaksi Brestissä höyrykäyttöisiksi. Niihin päätettiin asentaa 600&nbsp;nhp:n höyrykoneet, jotka tilattiin Schneiderilta. Tilaus hyväksyttiin 4. kesäkuuta 1858. Alusten pituus kasvoi 25 metriä. Muutostyöt suunnitteli Émile Courbebaisse ja hyväksyttiin 4. toukokuuta. Gustave Zédén muutokset suunnitelmiin hyväksyttiin 12. joulukuuta. Zédén suunnitelmassa muutettiin keulaa ja keskilaivaa ja lisäsi perään kaksi metriä. Alusten aseistuksen todettiin 1861 olevan liian raskas, joten sitä piti keventää.

## Lähteet
*

### Viitteet
Flore

**Flore** tarkoittaa muun muassa seuraavia:

* Café de Flore, pariisilainen kahvila
* Flore (1869), Ranskan laivaston vuonna 1869 vesillelaskettu Circé-luokan puinen potkurifregatti 
* FS Flore (1869), Ranskan laivaston vuonna 1869 vesillelaskettu Artémise-luokan fregatti
* Flore (S645), Ranskan laivaston Daphné-luokan sukellusvene

## Katso myös
* Flora
UFC 267

**UFC 267: Błachowicz vs. Teixeira** oli vapaaottelutapahtuma, joka järjestettiin 30. lokakuuta 2021 Abu Dhabissa. Tapahtuman pääottelussa Glover Teixeira ja Jan Błachowicz ottelivat alemman raskaansarjan mestaruudesta. Myös suomalainen Makwan Amirkhani otteli tapahtumassa englantilaista Lerone Murphya vastaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Glover Teixeira ja Khamzat Chimaev**
***Illan kamppailu: Pjotr Jan vs. Cory Sandhagen** 
## Lähteet
*https://mmajunkie-eu.usatoday.com/story/sports/ufc/2021/10/31/ufc-267-post-event-facts-42-year-old-glover-teixeira-the-oldest-first-time-champ-history/81418570007/

*https://www.tapology.com/fightcenter/events/80222-ufc-267

*https://www.ufc.com/event/ufc-267
Hermione (1860)

**Hermione** oli Ranskan laivaston Hermione-luokan puinen 2. luokan potkurifregatti ().

## Valmistus
Alus tilattiin Brestin laivastontelakalta, missä köli laskettiin 10. toukokuuta 1847 Artémise-luokan 50-tykkisenä fregattina luokan toisessa tilauserässä. Aluksella aloitettiin 16. huhtikuuta 1859 muutostyöt, joissa sille asennettiin höyrykone. Se laskettiin vesille 15. elokuuta 1860 ja otettiin palvelukseen 1. joulukuuta.

## Palvelus
Alus muutettiin 1868 kaksikantiseksi höyrykäyttöiseksi kuljetusalukseksi. Se poistettiin alusluettelosta 11. toukokuuta 1877, minkä jälkeen se oli Toulonissa mekaanikkokoulun proomuna. Alus romutettiin 1892.

## Lähteet
*

### Viitteet
Junon (1861)

**Junon** oli Ranskan laivaston Hermione-luokan puinen 2. luokan potkurifregatti ().

## Valmistus
Alus tilattiin Brestin laivastontelakalta, missä köli laskettiin 27. huhtikuuta 1847 Artémise-luokan 50-tykkisenä fregattina luokan toisessa tilauserässä. Aluksella aloitettiin 1859 muutostyöt, joissa sille asennettiin höyrykone. Se laskettiin vesille 28. tammikuuta 1861 ja otettiin palvelukseen 16. huhtikuuta.

## Palvelus
Alus poistettiin alusluettelosta 24. maaliskuuta 1872, minkä jälkeen se oli vuodesta 1874 Saigonissa majoitusproomuna. Alus romutettiin 1876.

## Lähteet
*

### Viitteet
UFC 251

**UFC 251: Usman vs. Masvidal** oli vapaaottelutapahtuma, joka järjestettiin 11. heinäkuuta 2020 Abu Dhabissa. Tapahtuman pääottelussa Kamaru Usman puolusti välisarjan mestaruusvyötään Jorge Masvidalia vastaan. Tapahtumassa nähtiin myös suomalaisen Makwan Amirkhanin ottelu skotlantilaista Danny Henryä vastaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Jiri Procházka  ja Davey Grant**
***Illan kamppailu: Rose Namajunas vs. Jéssica Andrade**
## Lähteet
*https://www.radiotimes.com/tv/sport/inside-ufc-251-fight-island-251-location/

*https://www.ufc.com/event/ufc-251
Sella curulis

**Sella curulis**, kurulinen tuoli, (lat. sella = istuin; curulis < currus = vaunut) on vaununtuoli, norsunluinen, selkänojaton istuin, jota roomalaiset korkeammat
(”kuruliset”) virkamiehet, kuten konsulit, prætorit, kuruliset ediilit, censorit ja diktaattorit, sekä sittemmin keisarit käyttivät.

## Lähteet

## Aiheesta muualla
*Sella curulis, Nordisk familjebok 25, Nordisk familjeboks förlags 1917
Artémise (1828)

**Artémise** oli Ranskan laivaston Artémise-luokan 2. luokan fregatti ().

## Valmistus
Alus tilattiin Lorientin laivastontelakalta, missä köli laskettiin 5. syyskuuta 1826. Alus laskettiin vesille 22. marraskuuta 1828 ja otettiin palvelukseen 22. tammikuuta 1829.

## Palvelus
Alus poistettiin laivastoluettelosta 3. lokakuuta 1840. Se muutettiin 1841-1842 Lorientissa proomuksi. Alus nimettiin noin vuonna 1844 *Arc en Cieliksi*. Se romutettiin 1887.

## Lähteet
*

### Viitteet
Andromède (1833)

**Andromède** oli Ranskan laivaston Artémise-luokan 2. luokan fregatti ().

## Valmistus
Alus tilattiin Lorientin laivastontelakalta, missä köli laskettiin 2. huhtikuuta 1827. Alus laskettiin vesille 5. huhtikuuta 1833 ja otettiin palvelukseen 12. syyskuuta 1836.

## Palvelus
Alus poistettiin laivastoluettelosta 24. lokakuuta 1860, minkä jälkeen se ankkuroitiin vuoteen 1886 proomuksi Rochefortiin. Alus nimettiin 1883 *Athlèteksi*. Se romutettiin 1887.

## Lähteet
*

### Viitteet
Hermione (etunimi)

**Hermione** on etunimi:

* Hermione Baddeley (1906–1986), englantilainen näyttelijä
* Hermione Corfield (s. 1993), englantilainen näyttelijä

## Kuvitteellinen hahmo
* Hermione Granger, hahmo Harry Potter -kirjasarjassa
Lattapäähai

**Lattapäähai** (*Gollum attenuatus*) tai **hoikkanauhahai** on okahammashaihin kuuluva kalalaji. Lajia tavataan melko syvistä vesistä Uuden-Seelannin lähistöltä.

## Koko ja ulkonäkö
Lattapäähai voi kasvaa 107–110 cm pitkäksi, ja naaraat ovat hieman koiraita suurempia. Laji on ruumiinmuodoltaan pitkänomainen ja hyvin hoikka. Kalan kuono on pitkä, kolmiomainen ja litteä. Silmät ovat kookkaat ja niiden alla on selkeä harjanne. Lattapäähailla on kaksi selkäevää, joita taaempi on hieman kookkaampi. Väriltään lattapäähai on ruskehtavan harmaa.

## Levinneisyys ja elintavat
Lattapäähaita tavataan Norfolkin harjanteen ja muutaman muun vedenalaisen harjanteen läheisyydestä ja Snaressaarilta. Lisäksi siitä on yksittäisiä havaintoja Australian länsiosien merenalaisten vuorten läheisyydestä. Laji elää lähellä pohjaa useimmiten 400–600 metrin syvyydessä, ja syvimmillään noin 900 metrin syvyydessä. Lattapäähai saalistaa ravinnokseen kaloja, äyriäisiä, piikkinahkaisia ja pääjalkaisia. Kalan poikaset kuoriutuvat naaraan kohdussa, jossa ne käyttävät ravintonaan munien keltuaista ja lisäksi omia sisaruksiaan. Lattapäähainaaras synnyttää kerrallaan yhdestä kolmeen poikasta.

## Lähteet
Néréïde (1836)

**Néréïde** oli Ranskan laivaston Artémise-luokan 2. luokan fregatti ().

## Valmistus
Alus tilattiin Lorientin laivastontelakalta, missä köli laskettiin 1. elokuuta 1828. Alus laskettiin vesille 17. helmikuuta 1836 ja otettiin palvelukseen 16. syyskuuta 1837.

## Palvelus
Alus varustettiin elokuusta joulukuuhun 1853 Brestissä kuljetusalukseksi ja luokiteltiin tammikuussa 1873 frégate de transportiksi. Alus  poistettiin laivastoluettelosta 30. joulukuuta 1887, minkä jälkeen se oli Brestissä vartioproomuna. Alus romutettiin 1896.

## Lähteet
*

### Viitteet
Gloire (1837)

**Gloire** oli Ranskan laivaston Artémise-luokan 2. luokan fregatti ().

## Valmistus
Alus tilattiin Rochefortin laivastontelakalta, missä köli laskettiin 2. huhtikuuta 1827. Alus laskettiin vesille 12. joulukuuta 1837 ja otettiin palvelukseen 1. tammikuuta 1838.

## Palvelus
Alus ajoi karille ja tuhoutui 10. elokuuta 1847 korvetti *Victorieusen* kanssa Korean lounaisrannikolla lähellä Gunsania.

## Lähteet
*

### Viitteet
Virginie (1842)

**Virginie** (*Niobé* 23. marraskuuta 1839 saakka) oli Ranskan laivaston Artémise-luokan 2. luokan fregatti ().

## Valmistus
Alus tilattiin Rochefortin laivastontelakalta, missä köli laskettiin 26. kesäkuuta 1827. Alus laskettiin vesille 25. huhtikuuta 1842 ja otettiin palvelukseen 11. huhtikuuta 1844.

## Palvelus
Alus varustettiin 1867 kuljetusalukseksi ja luokiteltiin toukokuussa 1872 uuden tehtävän mukaisesti. Alus poistettiin laivastoluettelosta 13. toukokuuta 1881, minkä jälkeen se oli varastoproomuna Brestissä. Alus romutettiin 1888.

## Lähteet
*

### Viitteet
Cléopâtre (1838)

**Cléopâtre** oli Ranskan laivaston Artémise-luokan 2. luokan fregatti ().

## Valmistus
Alus tilattiin Saint-Servanista, missä köli laskettiin 1. syyskuuta 1827. Alus laskettiin vesille 23. huhtikuuta 1838, minkä jälkeen höyrylaiva *Tonnerre* hinasi 24. huhtikuuta - 21. heinäkuuta rungon Saint-Servanista Brestiin varustettavaksi. Alus otettiin palvelukseen 21. heinäkuuta 1842.

## Palvelus
Alus oli Krimin sodassa kaksitykkisenä kuljetusaluksena. Alus poistettiin laivastoluettelosta 31. joulukuuta 1864, minkä jälkeen se oli Cherbourgissa varastoproomuna. Alus romutettiin 1869.

## Lähteet
*

### Viitteet
EM-rallikausi 2026

**EM-rallikausi 2026** on rallin EM-sarjan kausi vuonna 2026. Kausi on järjestyksessä EM-sarjan 74. kausi.

## Kilpailukalenteri

Unkarin ralli peruttiin tammikuussa 2026 rahoitusongelmien vuoksi. Järjestäjä etsi korvaavaa tapahtumaa, mutta kautta on jouduttu supistamaan.

## Lähteet
Danaé (1838)

**Danaé** oli Ranskan laivaston Artémise-luokan 2. luokan fregatti ().

## Valmistus
Alus tilattiin Saint-Servanista, missä köli laskettiin 27. syyskuuta 1827. Alus laskettiin vesille 23. toukokuuta 1838, minkä jälkeen höyrylaiva *Tonnerre* hinasi kesäkuussa rungon Saint-Servanista Brestiin varustettavaksi. Alus otettiin palvelukseen 12. lokakuuta 1840.

## Palvelus
Alus kuului vuonna 1856 valittuun viiden fregatin ryhmään, joihin asennettaisiin 200 nhp:n höyrykone ilman rungon pidentämistä. Alukseen sijoitettava höyrykone tilattiin Schneideriltä sopimuksella, joka allekirjoitettiin 6. kesäkuuta 1856. Aluksen muutostyöt toteutettiin Émile Courbebaissen 8. tammikuuta 1856 esiteltyjen suunnitelmien mukaisena. Suunnitelmat hyväksyttiin 9. heinäkuuta. Alus siirrettiin kuivatelakalle kesäkuun lopulla 1856 muutostöitä varten, joiden piti kestää kolme kuukautta. Alus laskettiin vesille vielä samana vuonna ja palautettiin palvelukseen 1. syyskuuta 1858.

Alus muutettiin 1868 kuljetusalukseksi. Se poistettiin palveluksesta 18. tammikuuta 1878 ja romutettiin Brestissä seuraavana vuonna.

## Lähteet
*

### Viitteet
Albert Küchler

**Albert Küchler** (1803–1886) oli tanskalainen taidemaalari. Hän opiskeli Kööpenhaminan taideakatemiassa ja Christoffer Wilhelm Eckersbergin oppilaana. Hän maalasi pieniä humoristisia laatukuvia. Hän matkusti 1831 akatemian stipendillä ulkomaille ja asui sitten lähes koko loppuelämänsä Roomassa. Hän kääntyi 1844 katoliseksi, otti 1851 fransiskaanimunkkina nimen Fra Pietro ja asui Bonaventuran luostarissa. Töiden sävy muuttui, ja hän maalasi sovinnaisen ihannoivia laatukuvia ja myös raamatullisia maalauksia ystäviensä Saksan nasareenien henkeen.

## Maalauksia

Albert Küchler - En italiensk dreng får en slurk af vandkrukken.png|Poika juo vettä ruukusta.
Albert Küchler, En ung italiensk kvinde, som smykkes af sin mor, 1835, KMS815, Statens Museum for Kunst.jpg|Nuori italialaisnainen, jota äiti kampaa.


## Lähteet

## Aiheesta muualla
Mauquenchy

**Mauquenchy** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 50 kilometriä Dieppen kaupungista kaakkoon.

Kunnan alueella on ollut asutusta jo roomalaisten hallinta-ajalla. Liffremontin kylästä on löydetty linnoitetun roomalaisleirin jäänteitä, jonka tärkeimmät esineet ovat esillä Rouenin antiikkimuseossa. Kunnan keskustassa oleva Saint-Martinin ja Saint-Aubinin kirkon keskilaiva on peräisin 1000-luvulta. Kirkkoa on restauroitu useita kertoja salamaniskujen vuoksi, ja kirkon katto ja kellotorni on rakennettu kokonaan uudelleen.

## Urheilu

Rouenin ravikilpailut pidettiin vuodesta 1843 lähtien Hippodrome des Bruyères’n raviradalla Sotteville-lès-Rouenissa. Lukuisista parannuksista huolimatta ravirata kohtasi vaikeuksia 2000-luvulla. Vuonna 2005 vihittiin uusi Hippodrome de Rouen-Mauquenchy -ravirata Mauquenchyn kunnan alueelle, noin 40 kilometrin päähän Rouenin kaupungista.

## Lähteet

## Aiheesta muualla
Kyffhäuser

**Kyffhäuser** eli **Kiffhäuser** on vuoriharjanne Saksassa Thüringenissä Harzista etelään. Siellä on oletettavasti 900-luvulla rakennetun Hohenstaufen-linnan Kyffhäusenin rauniot. Vuoren korkeus on 457 metriä yli merenpinnan.

Lähellä on 1896 paljastettu 65 metrin korkuinen Kyffhäuserin muistomerkki, jossa on keisari Vilhelm I:n 9,5 metriä korkea pronssinen ratsastajapatsas.

Vuoreen liittyy paljon taruja, joista yhden mukaan sen sisällä nukkuu keisari Fredrik Barbarossa odottamassa Saksan nousua.

## Lähteet

## Aiheesta muualla
Ludde Gentzel

**Frans Ludvig ”Ludde” Gentzel** (17. tammikuuta 1885 Jönköping – 5. maaliskuuta 1963 Göteborg) oli ruotsalainen näyttelijä. Hän tuli tunnetuksi koomikkona ja revyyartistina sekä erityisesti radio-ohjelmasta *Optimisten och pessimisten*, jota hän teki Eric Abrahamssonin kanssa vuosina 1938–1942.
## Lähteet

## Aiheesta muualla
Tora Teje

**Tora Adelheim Teje** (synt. **Johansson**; 7. tammikuuta 1893 Tukholma – 29. huhtikuuta 1970) oli ruotsalainen näyttelijä. Hän kävi Dramatenin oppilaskoulun ja sai heti sen jälkeen kiinnityksen Dramateniin vuonna 1911. Vuosia 1913–1923 lukuun ottamatta hän näytteli siellä uransa loppuun saakka. Teje tuli tunnetuksi tragediennena ja näytteli myös 1920-luvun mykkäfilmeissä.
## Lähteet

## Aiheesta muualla
Nils Eklund

**Nils Ernst Gustaf Eklund** (s. 17. tammikuuta 1927 Bromma) on ruotsalainen näyttelijä. Hän näytteli muun muassa Dramatenissa ja Tukholman kaupunginteatterissa sekä elokuvissa ja televisiosarjoissa.

Eklundin isoäiti oli Anna Hofman-Uddgren.
## Lähteet

## Aiheesta muualla
Lars Lind

**Lars Olof Gudmund Lind** (alun perin *Lars-Olof Lindqvist*; s. 17. tammikuuta 1935 Uumaja) on ruotsalainen näyttelijä. Hän opiskeli Dramatenin oppilaskoulussa ja on sen jälkeen näytellyt pääosin Dramatenissa. Lisäksi Lind on esiintynyt elokuvissa ja televisiossa, kuten *[[Varustamo (televisiosarja)|Varustamo]]*-sarjan kapteenina.

## Rooleja
* *[[Babels hus]]* (1981) – Gustav Nyström
* *[[Oikeutta ja rakkautta Fagervikissa]]* (2008–2009) – Bernard
## Lähteet

## Aiheesta muualla
Esger Juul

**Esger Juul** (k. 17. tammikuuta 1325) oli tanskalainen pappi, joka toimi Aarhusin hiippakunnan piispana vuosina 1306–1310 ja Lundin arkkipiispana 1310–1325.
## Lähteet
Matsucon

**Matsucon** on Oulussa vuodesta 2017 asti järjestetty animen, mangan ja cosplayn tapahtuma. Tapahtuma on maksullinen, ikärajaton ja se on kasvattanut tasaisesti suosiotaan vuosien aikana. Se järjestetään Pohjankartanon koululla lähellä Oulun ydinkeskustaa. Matsuconin nimi tulee sanoista *[[matsuri]]*, joka on yleisnimitys japanilaisille juhlille, ja *[[con]]*, joka tarkoittaa eräänlaista tapahtumaa.

Matsuconin järjestää Pohjoisten conien kyhääjät ry:n (lyh. Pocky ry) vapaaehtoiset. Yhdistys on perustettu vuonna 2015. Alun perin ajatuksena oli, että Pohjois-Suomeen saataisiin laadukas con.

Ensimmäinen Matsucon järjestettiin 4.–5. maaliskuuta 2017. Tapahtuman kävijämäärä pyörii nykyään noin tuhannessa.

## Ohjelma

Matsuconin ohjelma painottuu osallistavaan ohjelmaan, kuten aarrejahtiin ja erilaisiin pajoihin. Muutoin tapahtumassa on vuosien aikana ollut erilaisia cosplay- ja valokuvakisoja, luentoja, tietovisoja, tanssiohjelmaa, karaokea ja konsolipelejä. Tapahtumassa on ollut muutamana vuonna myös maksuton valokuvauspiste. Matsucon järjesti ensimmäisenä Suomessa animekaraoken SM-kisat.

Matsucon järjestää myös Matsukirppistä. Matsukirppis on kiertänyt vuosien aikana erilaisissa tapahtumissa, kuten Maraconissa ja Rovaniemen vastaavissa tapahtumissa.

## Maskotit
Matsuconilla on kolme maskottia. Matchan on maskoteista vanhin. Hän on luonteeltaan iloinen, utelias ja aina tutkimassa kaikkea uutta. Hanako on isosisko ja Rei on perheen keskimmäinen. Rei pohjautuu vuoden 2019 iltabileiden julistekuvitukseen.

## Tapahtumat

## Lähteet
Jordanian talous

**[[Jordania]]n talous** on bruttokansantuotteella (BKT) mitattuna maailman 221 valtion joukossa 94. sijalla; vuonna 2024 BKT oli noin 110 miljardia Yhdysvaltain dollaria. BKT henkeä kohti on noin 9&nbsp;500 dollaria, mikä vie maan sijalle 149. 

Vaikka Jordanian talous on suhteellisen pieni, se on verrattain monipuolinen. Ulkomailla työskentelevien jordanialaisten rahalähetykset ovat merkittävä valuutan lähde. Jordanian sijainti poliittisesti epävakaalla alueella on tehnyt sen taloudesta erittäin haavoittuvaisen. Jordanian talous oli kestävä ja kasvava ennen kesäkuun 1967 kuuden päivän sotaa, ja Länsiranta tuotti noin kolmanneksen Jordanian BKT:sta ennen kuin Israel miehitti sen. Sodat, kauppasaarrot ja pakolaisvirrat ovat tuottaneet epävakautta lähes jatkuvasti, ja ulkoista hätäapua on tarvittu useissa kriiseissä.

Vaikka Jordanian talous näennäisesti perustuu yksityiseen yrittäjyyteen, julkiset palvelut muodostavat noin neljänneksen bruttokansantuotteesta ja työllistävät noin kolmanneksen työvoimasta.

Ammanin pörssi on arabimaailman suurimpia pörssejä.

## Toimialat
### Teollisuus
Vuonna 2024 teollisuus tuotti 25,1 % bruttokansantuotteesta. Tärkeimmät teollisuudenalat ovat kaivos- ja teknologiateollisuus.

### Maatalous ja muu alkutuotanto
Vuonna 2024 maatalous tuotti  5,1 % bruttokansantuotteesta. Tärkeimmät tuotteet ovat tomaatit, maito, kana, perunat, oliivit, kurkut, sipulit, persikat, nektariinit, lampaanmaito, chilit ja paprikat.

Vain pieni osa Jordanian maasta on viljelykelpoista, ja maa tuo maahan jonkin verran elintarvikkeita tarpeidensa tyydyttämiseksi. Sadevesi riittää ylänköalueilla vehnän ja ohran viljelyyn, ja Jordanin laaksossa tuotetaan keinokastelun avulla sitruksia ja muita hedelmiä, perunoita, vihanneksia ja oliiveja. Laidunmaat ovat rajalliset, suuri osa entisestä laidunmaasta on otettu oliivi- ja hedelmäpuiden viljelyyn. Lampaat ja vuohet ovat tärkeimmät kotieläimet. Myös siipikarjaa pidetään.

### Palvelut
Vuonna 2024 palvelusektori tuotti 60,4 % bruttokansantuotteesta. Kauppa ja rahoitus yhdessä muodostavat lähes kolmanneksen BKT:sta, muita tärkeitä aloja ovat liikenne ja viestintä, julkiset palvelut ja rakentaminen.

## Lähteet
Carina Jaarnek

**Carina Jaarnek** (1962 – 17. tammikuuta 2016) oli ruotsalainen laulaja ja kapellimestari. Hän varttui Frösössä Östersundissa ja tuli tunnetuksi nimeään kantaneen yhtyeen solistina. Jaarnek osallistui Melodifestivaleniin vuosina 1994 ja 2002. Jaarnek kuoli aivoverenvuotoon 53-vuotiaana tammikuussa 2016. Hänen siskonsa on laulaja Tove Jaarnek.
## Lähteet

## Aiheesta muualla
Borée (1785)

**Borée** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin marraskuussa 1784. Alus laskettiin vesille 17. marraskuuta 1785 ja  otettiin palvelukseen elokuussa 1787.

## Palvelus
Alus nimettiin huhtikuussa 1794 *Ça iraksi* ja edelleen kesäkuussa *Agricolaksi*. Alus oli Rochefortin telakalla, jossa se sahattiin huhtikuusta heinäkuuhun 1794 raskaaksi fregatiksi. Muutostöissä aluksen ylempi tykkikansi poistettiin. Palvelukseen palanneella aluksella oli tykkikannella 28 kappaletta 36 naulan kanuunoita, minkä lisäksi sillä oli 18 kappaletta 12 naulan kanuunoita ja neljä 36 naulan obisieria. Vuodesta 1796 alkaen alus oli sairaalaproomuna, kunnes se romutettiin 1803.

## Lähteet
*

### Viitteet
Kügelgen-taiteilijasuku

**Kügelgen** on saksalainen taidemaalarisuku. Heistä Gerhard von Kügelgen (1772–1820) opiskeli Roomassa ja työskenteli Münchenissä, Riiassa. Pietarissa ja Dresdenissä. Hän oli Dresdenin taideakatemian professori vuodesta 1805. Hän maalasi mytologisia ja uskonnollisia aiheita sekä muotokuvia aikansa kuuluisuuksista, muun muassa Johann Wolfgang von Goethen, Friedrich Schillerin, Johann Gottfried Herderin, Christoph Martin Wielandin ja Aleksanteri I:n muotokuvat. Elämäkerran hänestä ovat kirjoittaneet Friedrich Christian August Hasse (1824) sekä hänen pojanpoikansa Konstantin von Kügelgen (1901). Hänen poikansa Wilhelm von Kügelgen (1802–1867) toimi hovimaalarina Bernburgissa ja kirjoitti omaelämäkerran *Jugenderinnerungen eines alten Mannes* (1870; 23. p. 1903, suom. *Vanhan miehen nuoruuden-muistelmia*, 1905). Gerhardin kaksoisveli Karl Ferdinand von Kügelgen (1772–1832) maalasi Aleksanteri I:n hovimaalarina varsinkin maisemia Krimiltä ja Suomesta ja julkaisi 1823–1824 keisarinna Elisabet Aleksejevnalle omistetun Pietarissa painetun kuvateoksen *Vues pittoresques de la Finlande*.

Dredenissä on museo Kügelgenhaus, jossa Gerhard von Kügelgen aikoinaan perheineen asui.

* Gerhard von Kügelgen (1772–1820), kaksoisveli Karl von Kügelgen
** Wilhelm von Kügelgen (1802–1867) , isä Gerhard von Kügelgen
* Helene von Kügelgen (1774–1842), puoliso Gerhard von Kügelgen, 
* Karl von Kügelgen (1772–1832), kaksoisveli Gerhard von Kügelgen
** Konstantin von Kügelgen (1810–1880), isä Karl von Kügelgen 
*** Sally von Kügelgen (1835?–1869), isä Konstantin von Kügelgen

## Lähteet

## Aiheesta muualla
Erkki Vuori

**Erkki Olavi Vuori** (s. 2. maaliskuuta 1943 Helsinki on suomalainen oikeuskemian emeritusprofessori.

Erkki Vuori syntyi ylikonduktööri Olavi Mathias Vuoren ja Jenny Adele Seppälän perheeseen. Hän avioitui 1969 Sirkka Jantusen kanssa. Vuori tuli ylioppilaaksi Herttoniemen yhteiskoulusta 1962 ja valmistui Helsingin yliopistosta filosofian kandidaatiksi 1970 ja lääketieteen lisensiaatiksi 1976. Lääketieteen ja kirurgian tohtoriksi hän väitteli siellä 1979. Vuori on myös Suomessa ja Euroopassa rekisteröity toksikologi.

Vuori oli terveyskeskuslääkäri Helsingissä 1980–1981. Helsingin yliopistossa hän oli kurssiassistentti 1969–1970, assitentti 1973–1980 ja oikeuskemian laboraattori 1984–1987, vt. apulaisprofessori 1981–1983 sekä 1988–1991 ja professori vuodesta 1991. Hänellä on lisäksi ollut useita alaansa liittyviä ja muita asiantuntijatehtäviä, kuten Suomen Voimisteluliiton puheenjohtajuus 1995–2004. Vuori on sekä julkaissut tutkimuksia että kirjoittanut yksin ja muiden kanssa tietoteoksia. Hän on myös julkaissut useita kaunokirjallisia teoksia.

## Lähteet
Korsikan miehitys

**Korsikan miehitys'', **Korsikan vapautus* tai *'operaatio Vesuvius*' oli pääasiassa [[Vapaa Ranska|Ranskan]] operaatio [[toinen maailmansota|toisessa maailmansodassa]] [[Korsika]]n takaisin valtaamiseksi muiden liittoutuneiden antaessa vain logistista tukea. Operaatio alkoi Italian antauduttua. Operaation komentajana oli kenraali [[Henri Giraud|Giraud]].

Sukellusvene *Casabianca*, joka oli tehnyt kuusi yhteydenottomatkaa Korsikalla toimivien vastarintasissien luokse, toimitti yöllä 12.–13. syyskuuta 1943 [[Ajaccio]]on 109 miestä. Kevyet risteilijät *Le Terrible* ja *Le Fantasque* iskivät 13.–14. syyskuuta Ajaccioon. *Le Terriblen* turbiinimoottori kuitenkin rikkoutui, joten alus ei tehnyt uusia iskuja. *Le Fanstasque* teki vielä kolme rynnäkköä. Lisäksi hävittäjä *Tempête* teki kolme rynnäkköä, *L’Alcyon* neljä, *Le Fortune* ja *Basque* kaksi sekä *Forbin* yhden.

Risteilijä *Jeanne d’Arc* kuljetti 19. syyskuuta [[Alger]]ista Ajaccioon 1&nbsp;200 sotilasta. Aluksen saattajana olivat *Le Fantasque*, *Têmpete* ja *L’Alcyon''. Risteilijä teki 2. lokakuuta mennessä kaikkiaan kolme matkaa.

Saksalaiset käyttivät saarta kulkureittinä evakuoidessaan Sardiniaa. He aloittivat 4. lokakuuta Korsikan evakuoinnin, kun Bastian satama oli vallattu. Saaren vapauttamisen jälkeen meritiet Pohjois-Afrikan ja Korsikan välillä luotiin uudelleen käyttäen pienehköjä ranskalaisten suojaamia saattueita. Kaikkiaan 87 edestakaista saattuetta kulki reitillä syyskuusta 1943 elokuuhun 1944.

## Lähteet
*
* 

### Viitteet
Guan Yu

**Guan Yu** (kiin. 关羽, *Guān Yǔ*, n. 160–220) oli kiinalainen sotapäällikkö Han-dynastian lopulla ja kolmen kuningaskunnan aikakaudella. Hän palveli sotaherra Liu Bein alaisuudessa ja tunnettiin uskollisuudestaan ja taistelutaidoistaan. Guan Yu kuoli vuonna 220 Wun joukkojen vankina.

Myöhemmin hänet jumalallistettiin, ja hänestä tuli Guandi, sodan ja oikeamielisyyden jumala, jota palvotaan edelleen kiinalaisessa kansanuskossa, taolaisuudessa ja kiinalaisessa buddhalaisuudessa.

## Lähteet
Rolls-Royce Marine Olympus

**Rolls-Royce Marine Olympus** on merikäyttöön suunniteltu kaasuturbiinimoottori, joka perustuu lentokoneisiin suunniteltuun Rolls-Royce Olympus -suihkuturbiiniin. Moottoreita on asennettu 18 luokan aluksiin, joiden uppoumat vaihtelevat 700 tonnista 19&nbsp;500 tonniin. Kaikkiaan moottoreita on myyty noin 250 kappaletta 16 laivastolle ja asennettu yli sataan alukseen.

## Historia
Ensimmäinen Marine Olympus valmistettiin Saksan laivastolle. Bristol oli tutkinut 22&nbsp;000 hevosvoiman moottorin asentamista aluksiin, mutta ei halunnut julkistaa tuloksiaan eikä tehdä varsinaista asennusta. Brown Boveri otettiin partneriksi. Kahden vuoden suunnittelun jälkeen Länsi-Saksan puolustusministeriö vahvisti toukokuussa 1962 sopimuksen Bristol Siddeleyn kanssa turbiinimoottorin toimittamisesta ja Brown Boverin kanssa asennuksesta. Moottorit läpäisivät 1965 Mannheimissa järjestetyt vastaanottotestit, minkä jälkeen ne luovutettiin Kieliin laivaston tekniselle keskukselle. Länsi-Saksa kuitenkin luopui uuden turbiinimoottorein varustetun fregatin valmistamisesta, jolloin sopimus raukesi.

## Lähteet
*

### Viitteet
Patriote (1785)

**Patriote** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin lokakuussa 1784. Alus laskettiin vesille 3. lokakuuta 1785 ja  otettiin palvelukseen huhtikuussa 1786.

## Palvelus
Kuningasmielinen miehistö luovutti elokuussa 1793 Toulonissa aluksen englantilais-espanjalaisille joukoille. Alus palautettiin Ranskalle syyskuussa, jotta sillä voitaisiin evakuoida 1&nbsp;400 vastavallankumouksellista merimiestä kaupungista. Voimakkaan tuulen nostattama aallokko vaurioitti 19. elokuuta 1806 alusta, joka saapui 29. elokuuta Annapolisiin.

Alus todettiin käyttökelvottomaksi toukokuussa 1820 Rochefortissa. Sen muuttaminen ankkurointiproomuksi hyväksyttiin 16. tammikuuta 1821. Muutostyöt saatiin päätökseen 2. huhtikuuta 1821, jolloin alus nimettiin *Ponton No 4:ksi*. Alus ajautui matalikolle 1830, minkä jälkeen se romutettiin 1832–1833.

## Lähteet
*

### Viitteet
Léopard (1787)

**Léopard** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin 15. marraskuuta 1785. Alus laskettiin vesille 22. kesäkuuta 1787 ja  otettiin palvelukseen heinäkuussa.

## Palvelus
Alus ajoi 17. helmikuuta 1793 Cagliarin edustalla karille, missä se poltettiin valtauksen estämiseksi kaksi päivää myöhemmin.

## Lähteet
*

### Viitteet
Entreprenant (1787)

**Entreprenant** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin toukokuussa 1786. Alus laskettiin vesille 12. lokakuuta 1787 ja  otettiin palvelukseen 1788.

## Palvelus
Kuningasmielinen miehistö luovutti elokuussa 1793 Toulonissa aluksen englantilais-espanjalaisille joukoille. Alus palautettiin Ranskalle syyskuussa, jotta sillä voitaisiin evakuoida 1&nbsp;400 vastavallankumouksellista merimiestä kaupungista. Tehtävän päätyttyä alus saapui Brestiin, missä se todettiin käyttökelvottomaksi 9. marraskuuta 1802. Aluksen romutus tilattiin 29. marraskuuta 1802. Se romutettiin 1803.

## Lähteet
*

### Viitteet
Tourville (1788)

**Tourville** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin 1. kesäkuuta 1787. Alus laskettiin vesille 16. syyskuuta 1788 ja  otettiin palvelukseen heinäkuussa 1790.

## Palvelus
Alus poistettiin palveluksesta 22. huhtikuuta 1818 Brestissä ja alusluettelosta 26. lokakuuta 1833, minkä jälkeen se oli proomuna Brestissä. Alus romutettiin 1841.

## Lähteet
*

### Viitteet
Éole (1789)

**Éole** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin 2. kesäkuuta 1787. Alus laskettiin vesille 15. marraskuuta 1789 ja  otettiin palvelukseen elokuussa 1790.

## Palvelus
Alus lähti 13. joulukuuta 1805 Brestistä Länsi-Intiaan laivueessa, jonka komentajana oli kontra-amiraali Willaumez. Se lähti 1. heinäkuuta 1806 Martiniquelta. Alus joutui myrskyyn, jossa se menetti 19. elokuuta mastonsa. Alus saapui 12. syyskuuta Annapolisiin kuuden yhdysvaltalaisen aluksen avustamana. Alus määrättiin 3. lokakuuta 1810 myytäväksi. Alus poistettiin palveluksesta ja todettiin käyttökelvottomaksi 1. tammikuuta 1811 Baltimoressa, missä se myytiin vielä samana vuonna.

## Lähteet
*

### Viitteet
Jean Bart (1790)

**Jean Bart** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Lorientin telakalta, missä köli laskettiin 1. kesäkuuta 1788. Alus laskettiin vesille 7. marraskuuta 1790 ja otettiin palvelukseen helmikuussa 1791.

## Palvelus
Alus haaksirikkoutui 26. helmikuuta 26. helmikuuta 1809 Pallesinkarille lähellä Île d’Aixia. Britit valtasivat ja polttivat hylyn huhtikuussa 1809.

## Lähteet
*

### Viitteet
Thémistocle (1791)

**Thémistocle** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Lorientin telakalta, missä köli laskettiin 1. syyskuuta 1789. Alus laskettiin vesille 12. syyskuuta 1791 ja  otettiin palvelukseen syyskuussa 1792.

## Palvelus
Kuningasmielinen miehistö luovutti elokuussa 1793 Toulonissa aluksen englantilais-espanjalaisille joukoille. Alus poltettiin 18. joulukuuta 1793 Toulonissa kaupungin evakuoinnin aikana.

## Lähteet
*

### Viitteet
Tyrannicide (1793)

**Tyrannicide** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 25. maaliskuuta 1791 Lorientin telakalta, missä köli laskettiin 1. marraskuuta. Alus laskettiin vesille 28. kesäkuuta 1793 ja  otettiin palvelukseen 21. marraskuuta.

## Palvelus
Alus nimettiin 19. heinäkuuta 1800 *Desaix’ksi*. Alus haaksirikkoutui 15. helmikuuta 1802 Santo Domingossa Cape Francaisin riutalle. Britit tuhosivat uponneen hylyn.

## Lähteet
*

### Viitteet
Influenssa B

**Influenssa B** on influenssavirusten sukuun kuuluva virus, joka aiheuttaa kausi-influenssaa ihmisillä. Toisin kuin influenssa A, joka voi tarttua useisiin eläinlajeihin ja aiheuttaa pandemioita, influenssa B kiertää lähes yksinomaan ihmispopulaatiossa eikä aiheuta pandemioita. Influenssa B -virukset jaetaan kahteen päälinjaan: Victoria- ja Yamagata-linjoihin.

Influenssa B aiheuttaa tyypillisesti samankaltaisia oireita kuin influenssa A, kuten kuumetta, yskää, lihaskipuja ja väsymystä. Tauti voi olla erityisen vakava pienillä lapsilla ja iäkkäillä. Influenssa B:n hoitoon käytetään viruslääkkeitä, joista baloksaviiri (Xofluza) on osoittautunut erityisen tehokkaaksi: kliinisissä tutkimuksissa se lyhensi oireiden kestoa merkittävästi enemmän kuin oseltamiviiri (Tamiflu). Myös tsanamiviiri (Relenza) ja peramiviiri (Rapivab) tehoavat influenssa B -virukseen. Kausi-influenssarokotteet sisältävät yleensä suojan sekä influenssa A- että B -viruksia vastaan.

## Lähteet
Hippopotamus

**Hippopotamus** on virtahepojen heimoon (Hippopotamidae) kuuluva suku, johon kuuluu yksi elävä laji, virtahepo (*Hippopotamus amphibius*), sekä useita sukupuuttoon kuolleita lajeja. Suvun nimesi Carl von Linné vuonna 1758. Nimi tulee muinaiskreikan sanasta ἱπποπόταμος (*hippopotamos*), joka tarkoittaa ”jokihevosta” (ἵππος *hippos* ’hevonen’ ja ποταμός *potamos* ’joki’).

Pleistoseenilla sukuun kuului noin 15 lajia, jotka elivät Afrikassa, Euroopassa ja Lähi-idässä. Suvun vanhin tunnettu jäsen on peräisin plioseenilta. Nykyinen *H. amphibius* alkoi erilaistua Itä-Afrikassa noin 700 000 vuotta sitten.

## Lajit

### Elävät lajit
* Virtahepo (*Hippopotamus amphibius* Linnaeus, 1758)

### Sukupuuttoon kuolleet lajit
* †*[[Euroopanvirtahepo|Hippopotamus antiquus]]* Desmarest, 1822 – Eli Euroopassa varhaisesta pleistoseenista keskipleistoseeniin (n. 2,1–0,4 miljoonaa vuotta sitten). Huomattavasti nykyistä virtahepoa suurempi.
* †*[[Hippopotamus behemoth]]* Faure, 1986 – tunnetaan Levantin alueelta
* †*[[Kreetankääpiövirtahepo|Hippopotamus creutzburgi]]* Boekschoten & Sondaar, 1966 – Kreeta
* †*[[Hippopotamus gorgops]]* Dietrich, 1928 – eli Afrikassa ja Lähi-idässä varhaisesta pleistoseenista keskipleistoseeniin. Yksi suurimmista virtahepolajeista, ruumiinpainoltaan yli 4 000 kg.
* †*[[Hippopotamus kaisensis]]* Hopwood, 1926 – Itä-Afrikka, myöhäisplioseenikaudelta varhaiseen pleistoseeniin
* †*[[Madagaskarinvirtahevot|Hippopotamus lemerlei]]* Grandidier, 1868 – Madagaskar
* †*[[Madagaskarinvirtahevot|Hippopotamus madagascariensis]]* Guldberg, 1883 – Madagaskar
* †*[[Hippopotamus melitensis]]* Major, 1902 – Malta
* †*[[Hippopotamus minor]]* Desmarest, 1822 – Kypros; kuoli sukupuuttoon pleistoseenikauden lopulla tai varhaisholoseenissa
* †*[[Hippopotamus pentlandi]]* von Meyer, 1832 – Sisilia
* †*[[Hippopotamus sirensis]]* Pomel, 1893 – Pohjois-Afrikka; saatetaan pitää *H. gorgops* -lajin synonyymina

Välimeren saarilla eläneet kääpiölajit kehittyivät manner-Euroopassa eläneestä *H. antiquus* -lajista.

## Lähteet
Antti Niemistö

**Antti Niemistö** (s. 1997) on suomalainen salibandyn pelaaja, joka edustaa 3. divisioonassa pelaavaa SPV IV:tä. Niemistö on pelannut yhden kauden Salibandyliigaa edustaen Seinäjoen Peliveljiä, jolla hän pelasi yhden ottelun.

## Lähteet
Wasteland

**Wasteland** voi tarkoittaa seuraavia:
* *[[Wasteland (albumi)|Wasteland]]*, Twilight Guardiansin albumi

* *[[Wasteland (pelisarja)|Wasteland]]*, videopelisarja
** *[[Wasteland (videopeli)|Wasteland]]*, vuoden 1988 videopeli
** **, vuoden 2020 videopeli
** *[[Wasteland 2]]*, vuoden 2014 videopeli
** *[[Wasteland 3]]*, vuoden 2020 videopeli

* *[[Wasteland Angel]]*, vuoden 2011 videopeli
Wasteland (pelisarja)

**Wasteland** on Interplay Productionsin aloittama tietokoneroolipelisarja. Myöhemmin sarjan kehitystä on jatkanut inXile Entertainment.

Sarjan ensimmäisen pelin kehitys alkoi 1980-luvun puolivälissä. Brian Fargo on kommentoinut pelin olevan hyvin avoin missä järjestyksessä tekee asioita ja jälkivaikutukset ovat toisinaan nähtävissä paljon myöhemmin. Fargon mukaan nuissa peleissä vaikutukset ja jälkiseuraukset ovat enemmän lokeroituja kuin *Wastelandissa*.

Fargo hankki sarjan oikeudet Electronic Artsilta vuonna 2003.

## Pelit
* *[[Wasteland (videopeli)|Wasteland]]* (1988), Apple II, Commodore 64, DOS
** ** (2020), Windows
* *[[Wasteland 2]]* (2014), Linux, OS X, Windows
* *[[Wasteland 3]]* (2020), Linux, OS X, PlayStation 4, Windows, Xbox One

## Lähteet
Trajan (1792)

**Trajan** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Lorientin telakalta, missä köli laskettiin 17. toukokuuta 1790. Alus laskettiin vesille 24. tammikuuta 1792 ja  otettiin palvelukseen marraskuussa 1792.

## Palvelus
Alus nimettiin 19. joulukuuta 1797 *Gauloisiksi*. Se määrättiin Brestissä romutettavaksi 7. tammikuuta 1805.

## Lähteet
*

### Viitteet
Baloksaviiri

**Baloksaviiri** (kauppanimellä **Xofluza**) on influenssan hoitoon ja ehkäisyyn käytettävä viruslääke, jonka Yhdysvaltain elintarvike- ja lääkevirasto hyväksyi lokakuussa 2018. Lääkkeen on kehittänyt japanilainen Shionogi ja sitä markkinoi Roche.

Baloksaviiri eroaa perinteisistä neuraminidaasin estäjistä, kuten oseltamiviirista ja tsanamiviirista, vaikutusmekanismiltaan. Se estää influenssaviruksen polymeraasin cap-riippuvaista endonukleaasiaktiivisuutta, mikä estää virus-lähetti-RNA:n synteesin ja siten viruksen monistumisen. Koska vaikutusmekanismi on erilainen, baloksaviiri voi tehota myös oseltamiviirille resistentteihin viruskantoihin.

Baloksaviirin etuna on kerta-annos, kun taas oseltamiviirihoito kestää viisi päivää kahdesti päivässä annosteltuna. Lääke on hyväksytty yli 5-vuotiaille potilaille sekä hoitoon että altistuksen jälkeiseen ehkäisyyn. Kliinisissä tutkimuksissa baloksaviiri on osoittautunut erityisen tehokkaaksi influenssa B -virusta vastaan. Lapsilla baloksaviiri lyhensi kuumeen kestoa nopeammin kuin oseltamiviiri.

Baloksaviirin käytöstä raskaana oleville, immuunipuutteisille tai vakavasti sairaille potilaille ei ole riittävästi tutkimustietoa, joten oseltamiviiri on näissä tilanteissa suositeltu vaihtoehto. Lääkkeen yleisimmät haittavaikutukset ovat pahoinvointi ja ripuli. Baloksaviiriresistenssiä on havaittu erityisesti pienillä lapsilla hoidon aikana, mutta resistenttien kantojen leviäminen väestössä on toistaiseksi ollut vähäistä.

## Lähteet
Dauphin Royal (1791)

**Dauphin Royal** oli Ranskan laivaston Commerce de Marseille -luokan 118-tykkinen linjalaiva.

## Valmistus

Alus tilattiin Toulonin telakalta, missä köli laskettiin toukokuussa 1790. Alus laskettiin vesille 20. heinäkuuta 1791 ja valmistui elokuussa 1793.

## Palvelus
Alus nimettiin 21. toukokuuta 1795 uudelleen *Orientiksi*. Se räjähti 2. elokuuta 1798 Abukirin taistelussa, jolloin aluksella olleista 1&nbsp;100 miehesta sai surmansa 940 miestä mukaan lukien vara-amiraali François Paul Bryes d’Aiguilliers ja aluksen päällikkö Luc-Julien-Joseph Casabianca.

## Lähteet
*

### Viitteet
États de Bourgogne (1790)

**États de Bourgogne** oli Ranskan laivaston Commerce de Marseille -luokan 118-tykkinen linjalaiva.

## Valmistus

Alus tilattiin Brestin telakalta, missä köli laskettiin 12. elokuuta 1786. Alus laskettiin vesille 8. marraskuuta 1790 ja valmistui joulukuussa.

## Palvelus
Alus nimettiin 27. tammikuuta 1793 uudelleen *Côte d’Oriksi*, 22. lokakuuta 1793 *Montaguksi*, *Peupleksi* 25. toukokuuta 1795 ja lopulta 30. toukokuuta 1795 *Océaniksi*, mikä tapahtui todellisuudessa aluksen saapuessa Lorientiin 26. kesäkuuta. Aluksen korotettu etukansi poistettiin 1846–1847. Alus poistettiin viimeisen kerran palveluksesta 1. elokuuta 1850. Se luokiteltiin toukokuussa 1851 uivaksi patteriksi. Alus poistettiin laivastoluettelosta 31. joulukuuta 1854, minkä jälkeen 16. maaliskuuta 1855 annettiin määräys romuttamisesta. Alus todettiin käyttökelvottomaksi 14. toukokuuta ja romutettiin Brestissä.

## Lähteet
*

### Viitteet
Vengeur (1803)

**Vengeur** oli Ranskan laivaston Commerce de Marseille -luokan 118-tykkinen linjalaiva.

## Valmistus

Alus tilattiin Brestin telakalta, missä köli laskettiin 17. lokakuuta 1793. Alus laskettiin vesille 1. lokakuuta 1803 ja otettiin palvelukseen marraskuussa.

## Palvelus
Alus nimettiin 4. helmikuuta tai 7. maaliskuuta 1805 uudelleen *Impérialiksi*. Alus ajoi karille 6. helmikuuta 1806 Santo Domingon redillä käydyssä taistelussa. Britit polttivat aluksen hylyn 9. helmikuuta.

## Lähteet
*

### Viitteet
République Française (1802)

**République Française** oli Ranskan laivaston Commerce de Marseille -luokan 118-tykkinen linjalaiva.

## Valmistus

Alus tilattiin Rochefortin telakalta, missä köli laskettiin 21. maaliskuuta 1794. Työt aluksella kuitenkin keskeytettiin pian aloittamisen jälkeen ja jatkettiin vasta 22. maaliskuuta 1800. Alus laskettiin vesille 18. huhtikuuta 1802 ja otettiin palvelukseen 1. elokuuta.

## Palvelus
Alus nimettiin 5. helmikuuta 1803 uudelleen *Majestieux’ksi*. Se poistettiin alusluettelosta 26. tammikuuta 1839 ja laitettiin 11. huhtikuuta poistettavaksi ja romutettiin Toulonissa.

## Lähteet
*

### Viitteet